La IIa Lliga Caixa Popular Handbol Platja arriba a la platja del Port de Sagunt
09 de juny 2017

![](/media/ez4omg0j/62img_8216_cuerpo1.jpg)  
  
Un altre any més arriba el millor handbol platja al municipi saguntí. Després d'haver recorregut les costes de la Comunitat Valenciana, passant per Benicàssim i Benidorm, este pròxim dissabte 10 de juny tindrà lloc la IIa Lliga Caixa Popular en les platges del Port de Sagunt.  
  
La presentació de l'esdeveniment va tindre lloc ahir al matí en el propi arenal on es disputarà la lliga, i va comptar amb la presència del regidor d'Esports, Miguel Chover, així com dels organitzadors de la lliga. Per part de la Federació d'Handbol de la Comunitat Valenciana van estar presents el president, Arturo Tejedor, i el responsable de la Lliga Caixa Popular, Miguel Soria. Cal destacar la presència de Rosa Marín, en representació de Caixa Popular, principal suport d'esta lliga d’handbol platja.  

  
![](/media/wy5pvdnl/61img_8203_c2.jpg)  
  
Chover va destacar el reconeixement que suposa per a Sagunt convertir-se en un gran punt de trobada per a un esport de tal magnitud com és l'handbol. Per la seua banda, el president del CB Morvedre, Jesús Amores, va ressaltar la gran participació que estan tenint els clubs en este handbol platja. Així mateix, els organitzadors de l'esdeveniment asseguren que “**el suport dels clubs de la zona és fonamental per a aconseguir que el torneig es desenvolupe correctament, així com la incorporació de millores quant a dispositius tècnics perquè esta activitat compte amb les majors facilitats possibles**”.  

*   [](http://www.facebook.com/sharer.php?u=https://aytosagunto.es/va/actualitat/la-iia-lliga-caixa-popular-handbol-platja-arriba-a-la-platja-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-iia-lliga-caixa-popular-handbol-platja-arriba-a-la-platja-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-iia-lliga-caixa-popular-handbol-platja-arriba-a-la-platja-del-port-de-sagunt/ "Linked In")
*   [](mailto:?body=https://aytosagunto.es/va/actualitat/la-iia-lliga-caixa-popular-handbol-platja-arriba-a-la-platja-del-port-de-sagunt/)